Iepirkuma komisijas sniegtā atbilde uz ieinteresētā piegādātāja
jautājumu atklātā konkursā
“Traktora ar aprīkojumu, piekabes-cisternas un piekabes iegāde”
(identifikācijas Nr. VALIC 2026/054/2N-P-AK)

[bookmark: _Hlk209687497]Jautājums Nr. 1: 
Tehniskajās specifikācijā sadaļā - Dzinējs - Jauda: ne mazāk kā 200 ZS. Kurš jaudas rādītājs tiks ņemts vērā, jo traktoram tiek norādīti 3 jaudas rādītāji? Nominālā jauda, Maksimālā jauda vai Maksimālā jauda ar Power boost.
Atbilde:
Piedāvājuma vērtēšanas procesā tiks ņemta vērā traktortehnikas Valsts tehniskās uzraudzības aģentūras (VTUA) reģistrējamā jauda, t.i., nominālā dzinēja jauda.

Jautājums Nr. 2:
Tehniskajās specifikācijā sadaļā  - Apgriešanās rādiuss riepu ārmalā - Ne vairāk kā 6 000 mm. Vai 6 100 mm tiks uzskatīti par neatbilstošu apgriešanās rādiusu, ņemot vērā ka starpība ir tikai 100 mm vairāk par prasīto.
Atbilde:
Apgriešanās rādiuss riepu ārmalā 6 100 mm neatbilst prasībai, jo pārsniedz noteikto maksimālo rādiusu 6 000 mm.

Jautājums Nr. 3:
Nolikumā 5.3.2. punktā - Piedāvātās Preces ražotāja izsniegta tehniskā dokumentācija, kurā var pārliecināties par piedāvātās Preces atbilstību visiem tehniskajā specifikācijā noteiktajiem parametriem, t.sk. par Preces (tās aprīkojuma) atbilstību tirdzniecībai Eiropas savienībā. Dokumentācijā jābūt identificējamam Preces aprīkojuma CE marķējumam un atbilstība aktuālai EK deklarācijai. Tehniskajā piedāvājumā norādītajam Preces ražotājam, Preces modelim, piedāvātās Preces raksturlielumiem un Eiropas standartiem jāatbilst attiecīgās Preces ražotāja tehniskajā dokumentācijā norādītajai informācijai. Jāiesniedz tikai tāda informācija, kas attiecas uz konkrētu piedāvātās Preces modeli, tehniskā piedāvājuma veidlapā konkrēti norādot, kur ražotāja dokumentācijā ir atrodama informācija par konkrēto Preces raksturlielumu, materiālu u.tml. Reklāmas materiāli un bukleti, kā arī ražotāja tīmekļvietnes adrese netiks uzskatīta par Preces ražotāja dokumentāciju. Kas konkrēti tiks uzskatīta par tehnisko dokumentāciju, šī punkta izpratnē?
Atbilde:
Nolikuma 5.3.2. punkta izpratnē par ražotāja tehnisko dokumentāciju tiek uzskatīti ražotāja vai tā pilnvarota pārstāvja sagatavoti un izdoti dokumenti, kuros ir pārbaudāma un identificējama informācija par konkrēto piedāvāto Preci un tā aprīkojumu. Tie var būt, piemēram, traktora vai piekabes  tipa atbilstības sertifikāts - EU Certificate of conformity (CoC) vai individuālā transportlīdzekļa apstiprinājums, vai CE/EK atbilstības deklarācija, vai papildus ražotāja un/vai pilnvarota pārstāvja izsniegta dokumentācija, ar ko jānodrošina iespēja pārliecināties par Preces un tā aprīkojuma atbilstību visiem tehniskajā specifikācijā noteiktajiem parametriem, kā arī par CE marķējuma un EK atbilstības deklarācijas esamību attiecībā uz konkrēto modeli.

Jautājums Nr. 4:
Prasība: Jaunas traktortehnikas tandēma tipa puspiekabes–pašizgāzēja piegāde ar celtspēju 14 – 16 tonnas. Vēlamies precizēt, vai gadījumā, ja mūsu piedāvātā puspiekabe atbilst visiem pārējiem tehniskās specifikācijas parametriem, bet tās maksimālā celtspēja ir līdz 19 tonnām, šāda puspiekabe tiktu uzskatīta par atbilstošu iepirkuma prasībām? Vai arī celtspējas pārsniegums virs noteiktajām 16 tonnām automātiski nozīmētu neatbilstību tehniskajai specifikācijai un izslēgtu mūsu piedāvājumu no turpmākas vērtēšanas? Lūdzam sniegt skaidrojumu par šīs prasības interpretāciju. Vai var mainīt uz : “ne mazāk kā 14 tonnas”?
Atbilde:
Tehniskajā specifikācijā, prasība “celtspēja 14–16 tonnas” ir interpretējama kā minimālās nepieciešamās celtspējas nodrošināšana nevis maksimālās celtspējas ierobežojums. Tehniskajā specifikācijā nav noteikts celtspējas maksimums, līdz ar to puspiekabes celtspējas pārsniegums virs 16 tonnām netiek uzskatīts par neatbilstību, pieņemot, ka visi pārējie tehniskās specifikācijas parametri tiks izpildīti.

Iepirkuma komisijas sniegtās atbildes ir neatņemama atklāta konkursa “Traktora ar aprīkojumu, piekabes-cisternas un piekabes iegāde”, identifikācijas Nr. VALIC 2026/054/2N-P-AK, sastāvdaļa un ir saistoša visiem pretendentiem.
